Отчетен доклад на Читалищното Настоятелство на

 НЧ „ИСКРА 1932”с Димитровче

 За периода 01.01.2020г-31.12.2020г

 Уважаеми дами и господа,

 Настоящият отчет за дейността на читалищното настоятелство е за времето от началото на 2020г, година в която епидемичната обстановка овладя не само нашата страна ,но и на всякъде по света.Но ръководейки се от житейския опит читалищното настоятелство и самодейците сме се стремяли да подобрим своята дейност ,за оцеляване на българската култура ,знания и опит от традициите останали от векове. Все в тая връзка читалищното настоятелство проведе разяснителна работа сред населението за носене на маски ,а за хората които не могат да се предвижват до магазините се обслужваха по домовете.Обръщаше се голямо внимание за чистотата на селото,което помага да не се стигне до зараза.Въпреки пандемията , можем да отчетем и мероприятията, които изпълнихме.

Отбелязахме празника „Ден на родилната помощ” ,”3 –ти март”-национален празник ,поставяне на венци на паметника на селото,Ден на самодееца.

Женска певческа група за народни песни участва активно в творческия живот на общината и се представя много добре:

- на 7.03 2020г в с Левка на празника „Кюпек бей”,за което бе наградена с грамота.

-на деня на билките „Еньовден”в с Щит получихме грамота

-в с.Капитан Андреево 90години НЧ”Нов живот”

-в с. Сива река обичай „Жътва”

-в с.Студена фолклорен събор „Песен се лее- хоро се вие край Сакар”

-на 03.08.2020г на Златни пясъци взехме участие в 26 Фолклорен Евро Фестивал-за което бяхме удостоени със сребърен медал и статуетка .

Празнуват се и празници свързани с бита на населението като 8март,Гергьов ден ,Ден на християнското семейство. В нашето село специално място се отделя за един от най- големите религиозни празници Великден. На 3-я ден на Великден се прави курбан за здраве и след църковна литургия се раздава на цялото село .Тази година не можахме да го направим точно на датата, заради епидемичните мерки и затова го направихме по-късно- 20.07.2020г –Илинден.

Не можем да не отбележим и вече станал традиционен празник, за 2 година се проведе „Празник на гроздето –от лозето до бъчвата”на 14.09.2020г-Кръстовден.В него взеха участие 13 колектива,танцови състави и много гости от селото и Свиленград.С много песни и хора празника продължи в невероятна приятелска обстановка.Всички получиха грамоти за участието си.

Читалищната библиотека разполага с 6800 тома литература. Запазени и съхранени през годините се допълваха и от дарители-Донка Казакова,Стефан Георгиев,Софка Желязкова,Костантина Фотева и др. Ползвателите на литература са както пенсионери от селото ,така и ученици.

За да съхраним нашата културна институция трябва да поддържаме читалището .За съжаление то се нуждае спешно от ремонт –боядисване на салона и стълбището,но средствата които се отпускат са крайно недостатъчни .Нямаме дарители или наеми с които бихме могли да си помогнем.

Въпреки трудностите читалищното настоятелство ще продължи да работи за запазване на традициите на българската култура оставени от поколенията.

 От Читалищното настоятелство